**NOTA INFORMATIVĂ**

**la proiectul hotărîrii Guvernului cu privire la trecerea unor bunuri imobile din proprietatea publică a statului în proprietate privată.**

Conform Ordinului Ministerului Afacerilor Interne nr.143 din 18 aprilie 2003, fostul imobil-cazarmă (baracă din lemn) din str. Pietrarilor, 3 şi terenul aferent a fost transmis cu titlul gratuit de la balanţa unităţii militare 1001 a Departamentului Trupelor de Carabinieri la balanţa Direcţiei Generale Pază de Stat al Ministerului Afacerilor Interne, iar prin Ordinul Direcţiei Generale Pază de Stat a MAI, nr. 36 din 29 aprilie 2004 fostul imobil-cazarmă ( baracă din lemn) din str. Pietrarilor, 3 mun. Chişinău cu terenul aferent, a fost transmis la balanţa Direcţiei Pază de Stat mun. Chişinău.

 La data de 8 aprilie 2005 în cadrul şedinţei comisiei locative a Direcţiei Pază de Stat mun. Chişinău (procesul-verbal nr. 31), locatarii din imobilul-cazarmă (baracă din lemn) care erau şi angajaţi ai Direcţiei Pază de Stat mun. Chişinău, au intervenit cu solicitarea de a legaliza şederea lor în imobilul respectiv ce a fost repartizat la fiecare familie spaţiul locativ, conform fişelor de locuinţe a familiilor.

 Cu forţe şi mijloace băneşti proprii, locatarii au efectuat replanificarea şi resistematizarea imobilului (fosta baracă-cazarmă nr. 01 lit A), în bloc locativ cu un nivel cu 7 apartamente. Blocul locativ este racordat la reţele urbane de apeduct, canalizare, termoficare, iluminare, ventilarea naturală, teritoriul aferent amenajat. Prin scrisoarea cu nr. 641 din 4 decembrie 2008 de către Direcţia Generală Arhitectură, Urbanism şi Relaţii Funciare a fost atribuită adresa juridică blocului locativ existent lit “A” din str. Pietrarilor, 3 or.Chişinău în str. Pietrarilor 1/7. De către Primăria mun.Chişinău a fost eliberat Certificat de Urbanism Informativ nr. 823 din 5 noiembrie 2010, întocmit procesul verbal de recepţie finală nr. 123 din 10 martie 2016 şi înregistrat la Oficiul Teritorial Cadastral Chişinău, gestionar fiind Ministerul Afacerilor Interne.

 Elaborarea proiectului hotărîrii Guvernului este justificată de situaţia în care angajaţii Ministerului Afacerilor Interne, cărora le-au fost rapartizate locuinţe în fostul imobil-cazarmă, (baracă din lemn) amplasat în mun. Chişinău, str. Pietrarilor 3, nu pot privatiza locuinţele deoarece se află în proprietatea publică a statului.

 Astfel întru privatizarea apartamentelor obţinute prin replanificarea şi resistematizarea fostei baracă-cazarmă din mijloacele financiare proprii a locatarilor, fiind o construcţie iniţială executată din elimente de lemn cu panouri de lemn, pereţii portanţi fiind executaţi din panouri din schînduri, Ministerul Afacerilor Interne consideră oportună aprobarea proiectului hotărîrii Guvernului cu privire la trecerea bunurilor imobile proprietate publică a statului din domeniul public în domeniul privat.

**Ministru Alexandru JIZDAN**